CELEX: 62009TN0012
Language: hu
Date: 2009-01-13 00:00:00
Title: T-12/09. sz. ügy: 2009. január 13-án benyújtott kereset – Gruber kontra OHIM (Run the globe)

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/46
            
         2009. január 13-án benyújtott kereset – Gruber kontra OHIM (Run the globe)
   (T-12/09. sz. ügy)
   (2009/C 69/102)
   Az eljárás nyelve: német
   Felek
   
      Felperes: Alexander Gruber (Ulm, Németország) (képviselők: T. Kienle és M. Krinke)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2008. november 6-i határozatát (R 1779/2007-1. sz. ügy);
            
         
               —
            
            
               az Elsőfokú Bíróság az alperest kötelezze az eljárás költségeinek viselésére.
            
         Jogalapok és fontosabb érvek
   
      Az érintett közösségi védjegy: a „Run the globe” szóvédjegy a 41. osztályba tartozó szolgáltatások tekintetében (5 154 521. sz. bejelentés).
   
      Az elbíráló határozata: az elbíráló a bejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94/EK tanácsi rendelet (1) 7. cikke (1) bekezdése b) pontjának megsértése, mivel a bejelentett védjegy rendelkezik a szükséges megkülönböztető képességgel.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).